Diari Oficial de la Generalitat Valenciana


Sumari del DOGV 6074, del 07-08-2009 (2009/8908)

Notificació de la Junta Arbitral del Transport d'Alacant sobre el laude arbitral a Tecnología del Cemento, SL, en l'expedient 008/09-A.
---------------------------------------------------------------------------------------------------------------------------------------

### Dades del document

Número de DOGV
:   6074

Data del DOGV
:   07-08-2009

Secció del DOGV
:   V. ANUNCIS - C) ALTRES ASSUMPTES

Número del document
:   2009/8908


Data del document
:   17-07-2009

Organisme emissor
:   Conselleria d'Infraestructures i Transport

Tipus de document
:   Edicte

Notificació de la Junta Arbitral del Transport d'Alacant sobre el laude arbitral a Tecnología del Cemento, SL, en l'expedient 008/09-A. [2009/8908]  
Manuel Gálvez Acero, president de la Junta Arbitral del Transport d'Alacant, d'acord amb el que disposen els articles 58 i 59 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener, fa saber al representant legal de l'empresa Tecnología del Cemento, SL, amb domicili a Vicar (Almeria) que s'ha dictat el laude en l'expedient 008/09-A com a conseqüència del procediment seguit en este i que no ha pogut ser comunicat per absència, parador ignorat, caducat o refusat.  
El text és el següent:   
«Alacant, catorze de maig de 2009. A les 9.45 hores es constituïx la Junta Arbitral del Transport d'Alacant en la seu de l'avinguda d'Aguilera 1-6ª planta, pels membres expressats al marge, a fi de dictar el laude arbitral sobre la controvèrsia plantejada en l'expedient 008/09-A, promogut per Pedro Rocamora Rocamora amb domicili a Abanilla (Múrcia) contra Tecnología del Cemento, SL, amb domicili a Vicar (Almeria) en relació amb la reclamació següent: impagament de ports per servicis de transport realitzats al novembre de 2007 entre Vicar i Benidorm i Moncofa per valor de 741,30 € (set-cents quaranta-un euros amb trenta cèntims) IVA inclòs. Comença la vista oral sense la compareixença de la reclamada, tot i haver sigut citada en el termini i en la forma escaient, segons consta en l'expedient, amb els efectes que determina la vigent legislació més avall arreplegada. Com a qüestió prèvia és plantejada pel col·legi arbitral la de competència d'este en relació amb l'expedició Vicar-Moncofa i queda esta exclosa de la reclamació atés que ni l'origen ni el destí de l'expedició ni el lloc de realització del contracte poden ubicar-se a la província d'Alacant i determinen estes circumstàncies la no-competència de la Junta Arbitral actuant segons el que establix l'article 7 del Reial Decret 1211/1990, de 28 de setembre, pel qual s'aprova el Reglament de la Llei d'Ordenació del Transport Terrestre. Es concedix la paraula al representant de l'actora Pedro Rocamora Rocamora que ratifica la demanda i la quantia expressades. Així mateix és aportada a l'expedient com a prova documental, còpia de pagaré d'11 de desembre de 2007 estés per la reclamada a favor de la reclamant amb venciment el 20 de març següent i justificació bancària de la seua devolució amb un nominal de 741,30 € (set-cents quaranta-un euros amb trenta cèntims). Atés la Junta Arbitral que es complixen en este cas les prescripcions de la Llei 16/1987, de 30 de juliol, modificada per la Llei 13/1996, de 30 de desembre, i la Llei 29/2003, de 8 d'octubre, ja que afecta les qüestions competencials de les juntes arbitrals de Transport en les condicions al principi exposades. Admeses pel col·legi arbitral a instàncies de l'actora les proves documentals proposades i una vegada estudiada la demanda i efectuada l'anàlisi de les manifestacions que antecedixen, s'arriba per unanimitat al laude següent: estimar parcialment la demanda interposada per Pedro Rocamora Rocamora contra Tecnología del Cemento, SL, per considerar provades les al·legacions de l'actora, incomplit el contracte de transport subscrit per la reclamada en relació exclusivament amb el port Vicar-Benidorm sense que consten objeccions a estes donada la incompareixença d'esta última en les actuacions desenvolupades. Conseqüentment amb allò que s'ha exposat procedix que Tecnología del Cemento, SL, pague a Pedro Rocamora Rocamora, la quantitat de 279,81 € (dos-cents setanta-nou euros amb huitanta-un cèntims) IVA no inclòs, en concepte de ports després de liquidació. Este laude serà executiu en cas d'incompliment en el termini de 20 dies comptadors a partir de l'endemà de la recepció d'este. Contra esta resolució arbitral únicament es pot interposar recurs d'anul·lació davant de l'Audiència Provincial que haurà de presentar-se en els dos mesos següents al de la notificació, o d'aclariment, en els deu dies següents al de l'expressada notificació. Contra el laude arbitral ferm només es pot interposar recurs de revisió, de conformitat amb el que establix la legislació processal per a les sentències processals fermes. I perquè conste, s'arxive i es trasllade a les parts firmen els membres de la Junta al lloc i en la data indicats.»  
Alacant, 17 de juliol de 2009.- El president de la Junta arbitral del Transport d'Alacant: Manuel Gálvez Acero.